**Am aruncat în aer**

*Adrian Pascu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am aruncat în aer o monedă

Și timpul s-a oprit preț de-o secundă.

Aveam privirea ațintită-n cer,

Aveai o rochie lungă.

Am aruncat în aer gheața dintre noi

Când pentru un minut,

Uitasem să mai respirăm.

Nu că am fi putut.

Am aruncat în aer o idee

Și-am așteptat un ceas.

Să fie da, să fie nu,

Cât timp a mai rămas?

Am aruncat în aer o monedă

Și-atunci când a căzut,

Nici nu m-am mai uitat;

Știam, de fapt, ce-am vrut.